A Bizottság határozata

(2004. január 29.)

az 2003/87/EK európai parlamenti és tanácsi irányelv alapján az üvegházhatást okozó gázok kibocsátásainak nyomon követésére és jelentésére vonatkozó iránymutatások létrehozásáról

(az értesítés a C(2004) 130. számú dokumentummal történt)

(EGT vonatkozású szöveg)

(2004/156/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre [1] és különösen annak 14. cikke (1) bekezdésére,

mivel:

(1) Az üvegházhatást okozó gázok kibocsátásának ezen iránymutatásokkal összhangban álló teljes, következetes, átlátható és pontos nyomon követése és jelentése alapvető fontosságú a 2003/87/EK irányelvben meghatározott, üvegházhatást okozó gázok kibocsátási egységei kereskedelmi rendszerének működése szempontjából.

(2) Az e határozatban szereplő iránymutatások részletes kritériumokat állapítanak meg a 2003/87/EK irányelv I. mellékletében felsorolt tevékenységekkel kapcsolatban meghatározott üvegházhatást okozó gázok e tevékenységekből származó kibocsátásainak nyomon követésére és jelentésére vonatkozóan az említett irányelv IV. mellékletében megállapított nyomon követési és jelentési elvek alapján.

(3) A 2003/87/EK irányelv 15. cikke előírja a tagállamok számára annak biztosítását, hogy az üzemeltetők az általuk benyújtott jelentéseket hitelesítsék az említett irányelv V. mellékletében megállapított kritériumokkal összhangban.

(4) Az e határozatban meghatározott intézkedések összhangban vannak a 93/389/EGK tanácsi határozat [2] 8. cikkével létrehozott bizottság véleményével,

ELFOGADTA EZT A HATÁROZATOT:

1. cikk

Az üvegházhatást okozó gázoknak a 2003/87/EK irányelv I. mellékletében felsorolt tevékenységekből származó kibocsátása nyomon követésének és jelentésének az irányelv 14. cikkében említett iránymutatásait e határozat mellékleteiben állapították meg.

Ezen iránymutatások alapját az említett irányelv IV. mellékletében meghatározott elvek képezik.

2. cikk

E határozatnak a tagállamok a címzettjei.

Kelt Brüsszelben, 2004. január 29-én.

a Bizottság részéről

Margot Wallström

a Bizottság tagja

[1] HL L 275., 2003.10.25., 32. o.

[2] HL L 167., 1993.7.9., 31. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított határozat.

--------------------------------------------------

Mellékletek

| Oldal |

I. MELLÉKLETÁltalános iránymutatások … | 102 |

II. MELLÉKLETAz irányelv I. mellékletében felsorolt tevékenységek égetésből származó kibocsátásaira vonatkozó iránymutatások … | 136 |

III. MELLÉKLETÁsványolaj-finomítók tevékenység-specifikus iránymutatásai az irányelv I. mellékletében felsoroltak szerint … | 142 |

IV. MELLÉKLETKokszolókemencék tevékenység-specifikus iránymutatásai az irányelv I. mellékletében felsoroltak szerint | 146 |

V. MELLÉKLETFémércpörkölők és szinterelők tevékenység-specifikus iránymutatásai az irányelv I. mellékletében felsoroltak szerint … | 150 |

VI. MELLÉKLETNyersvas és acél előállítására szolgáló létesítmények – köztük a folyamatos öntödék – tevékenység-specifikus iránymutatásai az irányelv I. mellékletében felsoroltak szerint … | 153 |

VII. MELLÉKLETCementklinker gyártására szolgáló létesítmények tevékenység-specifikus iránymutatásai az irányelv I. mellékletében felsoroltak szerint … | 157 |

VIII. MELLÉKLETMész gyártására szolgáló létesítmények tevékenység-specifikus iránymutatásai az irányelv I. mellékletében felsoroltak szerint … | 161 |

IX. MELLÉKLETÜveggyártásra szolgáló létesítmények tevékenység-specifikus iránymutatásai az irányelv I. mellékletében felsoroltak szerint … | 164 |

X. MELLÉKLETKerámiatermékek gyártására szolgáló létesítmények tevékenység-specifikus iránymutatásai az irányelv I. mellékletében felsoroltak szerint … | 168 |

XI. MELLÉKLETCellulóz- és papírgyártó létesítmények tevékenység-specifikus iránymutatásai az irányelv I. mellékletében felsoroltak szerint … | 172 |

--------------------------------------------------